Diari Oficial de la Generalitat Valenciana


Sumari del DOGV 4793, del 08-07-2004 (2004/6662)

Actuacions de separació contenciosa número 818/2003. Cèdula de notificació.
---------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6662


Organisme emissor
:   Jutjat de Primera Instància Número 24 de València

Tipus de document
:   Anunci

Actuacions de separació contenciosa número 818/2003. Cèdula de notificació. [2004/Q6662]
  
Procediment: separació contenciosa 818/2003
  
Demandant: Scilla Ester Macaggi Porta
  
Procuradora: Elvira Orts Rebollida
  
Demandat: Gerardo Franco Encarnación
  
Ángel Olmeda Buendía, secretari del Jutjat de Primera Instància número 24 de València, mitjançant este edicte, faig saber:
  
Que en les actuacions de separació contenciosa 818/2003, a instància d'Scilla Ester Macaggi Porta, representada per la procuradora Elvira Orts Rebollida, contra Gerardo Franco Encarnación, en situació de rebel·lia, en les quals en data 17 de juny de 2004, s'ha dictat sentència, en què en la part dispositiva diu així:
  
«Decisió
  
Que amb l'estimació de la demanda instada per la representació processal d'Scilla Ester Macaggi Porta contra Gerardo Franco Encarnación, rebel, declare la separació d'ambdós cònjuges, amb tots els efectes legals, i es fixen com a mesures les esmentades en el fonament jurídic tercer de la present resolució.
  
Cada part pagarà les costes processals ocasionades a la seua instància, i les comuns a mitges.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme.
  
El fonament jurídic tercer és el següent:
  
Tercer. Com a mesures complementàries, i d'acord amb l'establit en els articles 91, 92, 93, 94 i 96 del Codi Civil, s'atribuïx a Scilla Ester Macaggi Porta, tal i com ho sol·licita, la guarda i custòdia del fill menor dels litigants Alfio F.M., nascut el 27 de novembre de 1996, en compartiran els progenitors la pàtria potestat, i ateses les característiques que s'hi esdevenen, ja que no ha comparegut el demandat en les actuacions, i no s'han pogut determinar si les visites resulten beneficioses per al menor, se suspén el sistema de visites paternofilial fins que quede acreditat que el sistema resulte d'interés per a aquell.
  
Pel que fa a la pensió alimentària sol·licitada per Scilla Ester Macaggi Porta, i segons es determina en els articles 93 i 142 i següents del Codi Civil, atés que no s'ha acreditat ni mínimament qualsevol tipus d'ingressos del demandat, i tenint en compte les despeses i necessitats del menor, es fixa a càrrec del progenitor la pensió alimentària per un import de 150 euros/mes, que caldrà pagar en la forma que es detalla en la part dispositiva de la present resolució; els progenitors sufragaran a mitges les despeses extraordinàries que reporte el seu fill menor; així mateix, i segons determina l'article 96 del Codi Civil, s'atribuïx a Scilla Ester Macaggi Porta i al fill menor dels litigants, l'ús i gaudi del domicili familiar, i Gerardo Franco Encarnación haurà de retirar la seua roba i efectes personals en el termini de set dies des de la present resolució».
  
I perquè valga de notificació en forma a Gerardo Franco Encarnación, en rebel·lia, expedisc i firme el present edicte.